ΠΡΟΤΑΣΗ ΤΗΣ ΕΠΙΤΡΟΠΗΣ σχετικά με τον καθορισμό των τιμών των γεωργικών προϊόντων - ΤΟΜΟΣ III Νομοθετικές πράξεις - Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1766/92 περί κοινής οργανώσεως αγοράς στον τομέα των σιτηρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής [1],

[1] ΕΕ C

τη γνώμη του Ευρωπαϊκού Κοινοβουλίου [2],

[2] ΕΕ C

τη γνώμη της Οικονομικής και Κοινωνικής Επιτροπής [3],

[3] ΕΕ C

Εκτιμώντας τα εξής:

(1) Το άρθρο 3 παράγραφος 2 του κανονισμού (ΕΟΚ) αριθ. 1766/92 του Συμβουλίου [4], όπως τροποποιήθηκε τελευταία με τον κανονισμό (ΕΚ) αριθ. 1253/1999 [5], προβλέπει ότι η τιμή παρέμβασης αποτελεί αντικείμενο μηνιαίων προσαυξήσεων. Ο μηχανισμός αυτός έχει ως στόχο να ληφθούν υπόψη, έως ένα βαθμό, τα έξοδα εναποθήκευσης και τόκων για την αποθεματοποίηση σιτηρών στην Κοινότητα, καθώς και η ανάγκη διάθεσης των αποθεμάτων ανάλογα με τις ανάγκες της αγοράς. Σύμφωνα με την προσέγγιση που έχει υιοθετηθεί κατά τη μεταρρύθμιση των κοινών οργανώσεων αγοράς στο πλαίσιο του Προγράμματος Δράσης 2000 και για να καταστεί δυνατό στους παραγωγούς να προγραμματίσουν την παραγωγή τους επί περισσότερα έτη, πρέπει να καθοριστεί ο αριθμός και το ποσό των μηνιαίων προσαυξήσεων χωρίς χρονικό περιορισμό, χωρίς ωστόσο αυτό να προδικάζει ότι δεν θα πραγματοποιούνται οι αναθεωρήσεις οι οποίες θα δικαιολογούνται στο μέλλον.

[4] ΕΕ L 181 της 1.7.1992, σ. 21.

[5] ΕΕ L 160 της 26.6.1999, σ. 18.

(2) Προκειμένου να διευκολυνθεί η διαχείριση της αγοράς και να προβλεφθεί ο κίνδυνος δυσχερειών σε περιφερειακό επίπεδο κατά την εφαρμογή του μηχανισμού παρέμβασης, οι οποίες ευνοούνται από τη συνύπαρξη διαφόρων περιόδων αγοράς σε περισσότερες γειτονικές χώρες, οι οποίες ανήκουν στην ίδια γεωγραφική ζώνη και υπόκεινται στις ίδιες κλιματικές συνθήκες, πρέπει η περίοδος αυτή να καταστεί ενιαία στις χώρες του βορείου τμήματος της Κοινότητας.

(3) Πρέπει, με την ευκαιρία της παρούσας τροποποίησης του κανονισμού (ΕΟΚ) αριθ. 1766/92, με σκοπό την απλούστευση και τη νομοθετική σαφήνεια, να καταργηθούν παλαιές διατάξεις που δεν είναι επίκαιρες.

(4) Προκειμένου να τηρηθούν, εξάλλου, οι διατάξεις που έχουν θεσπιστεί από το Συμβούλιο στον τομέα της επιτροπολογίας, πρέπει να τροποποιηθούν οι αντίστοιχες διατάξεις του κανονισμού (ΕΟΚ) αριθ. 1766/92. Δεδομένου ότι τα αναγκαία μέτρα για τη θέση σε εφαρμογή του παρόντος κανονισμού είναι μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [6], θα πρέπει τα μέτρα αυτά να θεσπίζονται με τη διαδικασία της επιτροπής διαχείρισης που προβλέπεται από το άρθρο 4 της εν λόγω απόφασης,

[6] ΕΕ L 184 της 17.7.1999, σ. 23.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Ο κανονισμός (ΕΟΚ) αριθ. 1766/92 τροποποιείται ως εξής:

1. Στο άρθρο 3, η παράγραφος 2 αντικαθίσταται από το ακόλουθο κείμενο:

«2. Η τιμή παρέμβασης αποτελεί αντικείμενο μηναίων προσαυξήσεων σύμφωνα με τον πίνακα του παραρτήματος Δ.»

2. Στο άρθρο 4 η παράγραφος 2 αντικαθίσταται ως εξής:

«2. Οι αγορές μπορούν να πραγματοποιηθούν μόνο κατά τη διάρκεια των ακολούθων περιόδων:

- από 1ης Αυγούστου έως 30 Απριλίου όσον αφορά την Ιταλία, την Ισπανία, την Ελλάδα και την Πορτογαλία,

- από 1ης Νοεμβρίου έως 31 Μαΐου όσον αφορά τα άλλα κράτη μέλη.»

3. Καταργούνται τα άρθρα 20 και 22.

4. Το άρθρο 23 αντικαθίσταται ως εξής:

«’ρθρο 23

1. Η Επιτροπή επικουρείται από μία επιτροπή, την Επιτροπή Διαχείρισης Σιτηρών, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. 1/4ταν γίνεται παραπομπή στην παρούσα παράγραφο, εφαρμόζεται η διαδικασία της επιτροπής διαχείρισης που προβλέπεται στο άρθρο 4 της απόφασης 1999/468/ΕΚ, με την επιφύλαξη των διατάξεων του άρθρου 7, παράγραφος 3 της εν λόγω απόφασης.

3. Το χρονικό διάστημα που προβλέπεται στο άρθρο 4, παράγραφος 3 της απόφασης 1999/468/ΕΚ καθορίζεται σε ένα μήνα.»

5. Προστίθεται το ακόλουθο παράρτημα Δ:

ΠΑΡΑΡΤΗΜΑ Δ Μηνιαίες προσαυξήσεις που εφαρμόζονται στην τιμή παρέμβασης

>ΘΕΣΗ ΠIΝΑΚΑ>

?ρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εντούτοις, το άρθρο 1 σημείο 2 εφαρμόζεται από 1ης Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος